प्रोटीन से भरपूर राजमा भी हिंदुस्तानी भोजन नहीं है। राजमा को सबसे पहले मैक्सिको में उगाया गया था। यहां से पुर्तगाली इसे यूरोप लेकर गए। यूरोप से पुर्तगालियों के साथ यह दक्षिण-पश्चिमी तटों के जरिये हिंदुस्तान पहुंचा। हालांकि राजमा भारत में दाल के रूप में ही पहुंचा था, लेकिन इसे लजीज स्वाद देने का श्रेय पंजाब को जाता है। सबसे पहले पंजाब में ही राजमा को भुने हुए प्याज, मिर्च और दूसरे मसालों के साथ मिलाकर आज दुनियाभर में मशहूर स्वाद दिया गया।